section_heading: Rekord karijere - 199 bodova i status superzvijezde NHL-a
paragraph_text: Sezone 1990/91., Lemieux doživljava svoju prvu tragediju, te početkom listopada odlazi na zahtjevnu operaciju leđa. Sam operativni zahvat uspješno je izveden, no ubrzo se stvari kompliciraju infekcijom kostiju. I kada se učinilo da je za njega sezona završena, Lemieux se vratio uoči doigravanja u momčad i to nakon samo sedam dana treninga. Nevjerojatno, ali istinito, u 23 utakmice zabilježio je 44 boda, te Pittsburgh Penguinsi osvajaju prvi put u povijesti kluba Stanleyjev kup, a Lemieux već kao 25-godišnjak ostvaruje svoj san. Osvojio je Conn Smythe Trophy, nagradu za najkorisnijeg igrača play-offa. Iako je sezona 1991./92. također bila isprekidana ozljedama, Lemiux je odigrao 64 susreta. Usprkos tome što je propustio nekoliko utakmica, sa 131 bodom osvojio je Art Ross Trophy. Tijekom drugog susreta finala Patrick divzije, igrač New York Rangersa Adam Graves slomio je Lemiuxovu lijevu ruku; zbog toga je propustio 5 susreta, ali svejedno je sa 16 golva i 18 asistencija bio najbolji igrač play-offa. Penguinsi su na kraju lagano slavili u finalu Stanleyjeva kupa nad Chicago Blackhawksima, a Lemieux je po drugi puta u karijeri osvojio Conn Smythe Trophy.